cyanic-selkie/wikianc huggingface dataset:
Utah Jazz
Malonen ja Stocktonin johtama kulta-aika
Kaudella 1986–1987 Utah myi joukkueensa pitkäaikaisen tähtipelaajan Adrian Dantleyn Detroit Pistonsiin. Mutta kaksi uutta tähteä oli jo syttymässä, John Stockton ja Karl "the Mailman" Malone. 1980-luvun lopussa kaksikko alkoi saada koripalloilevan maailman huomiota itseensä enenevässä määrin. Kaudella 1993–1994 Jazz eteni jo konferenssifinaaliin, mutta sen materiaali ei ollut tarpeeksi leveä, jotta se olisi voinut taistella mestaruudesta. Finaalipaikan Jazz saavutti lopulta vuonna 1997, mutta edes Malone, Stockton, Bryon Russell ja Greg Ostertag eivät pystyneet pysäyttämään Chicago Bullsia ja Michael Jordania. Seuraavalla kaudella Jazz esitti vielä kerran jo ikääntyvällä joukkueella loistokoripalloa ja Jazz eteni jälleen finaaliin, jälleen Chicagoa vastaan. Kuudes finaali oli järkyttävä Jazzin kannattajille. Utah johti peliä kolmella pisteellä viimeisellä minuutilla. Sitten tuli Michael Jordan, teki kaksi koria, joista pelin ja mestaruuden ratkaisseen vain viisi sekuntia ennen ottelun loppua. Vuonna 1999 Jazz putosi konferenssifinaaleissa ja vuosituhannen viimeinen kausi päättyi jo toisella kierroksella. Malonen ja Stocktonin aika oli lopussa.
2000-luku, Jazzin uudet ratkaisijat
Malone ja Stockton jatkoivat Jazzissa aina kauteen 2002–2003 asti mutta aika oli jo ajanut kaksikon ohi. Kauden jälkeen Stockton lopetti uransa ja Malone lähti hakemaan mestaruutta Los Angeles Lakersin unelmajoukkueesta. Jazzin uuden tulemisen tukipilareina pidettiin venäläistä Andrei Kirilenkoa, turkkilaista Mehmet Okuria ja yhdysvaltalaista Carlos Boozeria. Jazz on 2000-luvulla päässyt konferenssifinaaleihin vain kerran, kaudella 2006–2007, jolloin joukkueessa pelasivat Kirilenkon, Okurin ja Boozerin lisäksi muun muassa Deron Williams sekä vain yhden kauden joukkueessa viettänyt Derek Fisher.
Mike Havenaar
Mike Havenaar (, s. 20. toukokuuta 1987 Hiroshima) on japanilainen jalkapalloilija, pelipaikaltaan hyökkääjä. Hän edustaa Alankomaiden pääsarjassa Eredivisiessä pelaavaa ADO Den Haagia.
Seurajoukkueura
Tammikuussa 2012 Havenaar siirtyi ensimmäistä kertaa Japanin ulkopuolelle, kun Alankomaiden pääsarjan Vitesse hankki hänet ilmaisella siirrolla. Havenaar pelasi kevätkauden aikana 17 ottelua, joista neljässä hän oli avauskokoonpanossa. Maaleja hän teki otteluissa viisi. Ensimmäisellä kokonaisella kaudellaan Vitessessä Havenaar pelasi 32 ottelua, joista 18 avauskokoonpanossa, ja joissa hän teki 11 maalia. Kaudella 2013–2014 Havenaar nousi seuran vakioavauskokoonpanoon aloittaen pelaamistaan 34 ottelusta 30 ja viimeisteli kymmenen maalia.
Kesällä 2014 Havenaar siirtyi ilmaisella siirrolla Espanjan pääsarjan Córdobaan. Hän teki ensiesiintymisensä maan pääsarjassa kauden 2014–2015 avauskierroksella 25. elokuuta oltuaan avauskokoonpanossa, kun Córdoba hävisi vieraissa Real Madridille 0–2. Yhteensä Havenaar pelasi syyskauden aikana viisi ottelua, joista neljässä hän oli avauskokoonpanossa. Maaleja hän ei otteluissa tehnyt. Havenaarin sopimus purettiin joulukuussa 2014.
Maaliskuussa 2015 Havenaar siirtyi Suomen pääsarjassa Veikkausliigassa pelaavaan HJK:hon elokuuhun asti ulottuvalla sopimuksella. Hän teki HJK:ssa pelaamissaan 20 liigaottelussa neljä maalia. Elokuussa Havenaar palasi Alankomaiden pääsarjaan siirtyen ADO Den Haagiin. Hän onnistui maalinteossa heti ensimmäisessä seurassa pelaamassaan sarjaottelussa 15. elokuuta, kun joukkue voitti Twenten vieraissa 4–1.
Yksityiselämä
Havenaarin vanhemmat ovat kotoisin Alankomaista, josta he muuttivat Japaniin vuonna 1986, kun Havenaarin jalkapalloilija-isä Dido Havenaar siirtyi maahan pelaamaan. Havenaarin äiti on voittanut Alankomaiden-mestaruuden seitsenottelussa. Myös Havenaarin veli Nikki Havenaar (s. 1995) on ammattilaisjalkapalloilija.
The Knob
The Knob oli suomalainen alun perin Kauhavalta kotoisin oleva punk rock -yhtye. Myöhemmin yhtyeen kotipaikka oli Seinäjoki. Yhtyeen perustivat Tapani Kangas, Jonne Haapa-aho, Jami Pohjoismäki ja Tuomo Kankaanpää vuonna 2001. The Knobin musiikkia voi kuulla lukuisissa extreme-videoissa sekä skeittaus-/snoukkaus-elokuvissa sekä Extreme Duudsonit -televisio-ohjelmassa. Yhtyeen musiikki on pääasiallisesti vapaasti ladattavissa yhtyeen kotisivuilta, lukuun ottamatta pitkäsoittolevyjä Something for Nobody ja THIR13EN WAYS TO GO, joista vain muutama kappale on vapaasti ladattavissa. Koko tuotanto löytyy kuitenkin useimmista suoratoistopalveluista. Musiikki on melodista punk rockia.
Yhtye aktivoitui ainakin yhden konsertin verran vuonna 2020.
Muut julkaisut
sekä useita live/bootleg tallenteita tunnetuimpana mm: THEKNOBFANI:n kokoelma mikseri.netissä. Yhtye on antanut luvan bootleggien levittämiselle ja tallentamiselle.
Sébékoro
Sébékoro on maalaiskunta ja sen keskuskylä Kayesin alueen Kitan piirissä Malissa. Se sijaitsee piirin itäosassa 60 kilometriä Kitasta itään. Kunnassa on 32 800 ja kylässä 3 600 asukasta (vuonna 2009).
Sébékoron kunnan pinta-ala on 1 522 neliökilometriä. Se rajoittuu pohjoisessa Kitan piirin Madinan, idässä Kassaron, etelässä Makanon ja Senkon ja lännessä Bendougouban, Kita Nordin ja Djidianin kuntiin. Tärkein vesistö on Baoulén sivujoki Badinko. Seutu kuuluu Sudanin vyöhykkeeseen.
Kuntaan kuuluu 16 kylää. Niistä suurimmat ovat 10 000 asukkaan Badinko ja 6 600 asukkaan Maréna. Asukkaat ovat etupäässä fulbeja. Lisäksi on mandinkoja, soninkeja, bambaroita, diawandoja ja kagoroja.
Sébékoron kautta kulkee Kitan ja Katin välinen maantie RN24 sekä Dakarin–Nigerin rautatie. Seudun pääelinkeinot ovat maanviljely ja karjanhoito. Tärkeimmät viljelykasvit ovat hirssi, durra, maissi ja riisi. Myytäväksi kasvatetaan puuvillaa ja maapähkinää. Kotieläimiä ovat naudat, lampaat, vuohet ja siipikarja. Sébékorossa, Badinkossa, Marénassa ja Bangassissa pidetään viikoittaiset markkinat.
Paul Romanovsky-Ilyinsky
Paul Romanovsky-Ilyinsky tai Paul R. Ilyinsky (, Pavel Dmitrijevitš Romanov-Iljinski; 27. tammikuuta 1928 Lontoo – 10. helmikuuta 2004 Palm Beach, Florida) oli Floridan osavaltion Palm Beachin pormestari ja venäläisen aatelismiehen Dmitri Pavlovitš Romanovin poika. Aatelisarvoltaan Ilyinsky oli Holstein-Gottorpin herttua. Paulin isoisoisoisä oli Venäjän keisari Aleksanteri II.
Elämäkerta
Ilyinsky syntyi vuonna 1928 Yhdysvaltain suurlähetystössä Lontoossa. Paulin isä Dmitri otti osaa Grigori Rasputinin murhaan ja vallankumouksen aikana hän pakeni bolševikeilta Persian rintamalta länteen englantilaisten avulla. Hän työskenteli samppanjan myyjänä ja nai Audrey Emeryn vuonna 1927. Suuriruhtinas Kiril Vladimirovitš Romanov, Dmitrin serkku ja Romanovin suvun päämies salli Audreyn ja Paulin käyttää nimeä Romanovsky-Ilyinsky. Pariskunta erosi vuonna 1937 ja Paul asui äitinsä kanssa Ranskassa. Audrey nai georgialaisen aatelismiehen Dimitri Djordjadzen mutta hekin erosivat. Dmitrin terveys on ollut aina huono ja hänellä todettiin tuberkuloosi ja hän kuoli vuonna 1941 Davosissa.
Paul, joka oli Yhdysvaltain kansalainen, meni Woodberry Forest Schooliin Virginiassa ja Sandhurstin kuninkaalliseen sotilasakatemiaan Englantiin ja liittyi Yhdysvaltain merijalkaväkeen. Paul toimi sotavalokuvaajana Korean sodassa ja valmistui Virginian yliopistosta vuonna 1953.
Paul asui Cincinnatissa yli 20 vuotta ja työskenteli valokuvaajana. Vuonna 1980 Paul palasi Floridaan, jossa hän oli asunut ennen kuin muutti Ohioon. Paul oli Palm Beachin kaupunginvaltuustossa ja kolme kautta pormestarina.
Kun Neuvostoliitto romahti vuonna 1991 ja Leningrad vaihtui nimensä takaisin Pietariksi, venäläinen delegaatio matkusti Paulin luokse ja pyysi häntä palaamaan isänsä kotimaahansa ja vaatimaan kruunua ja tsaarin arvoa. Tähän Paul sanoi: "Hyvät herrat, kiitän teitä kutsusta, mutta olen tyytyväinen nykyiseen työhöni."
Paul kuoli helmikuussa 2004 Palm Beachissä, Floridassa. Hän oli naimisissa Angelica Kauffmann Ilyinskyn kanssa. Avioliitossa syntyi kaksi lasta: Dimitri Ilyinsky ja Michael Ilyinsky. Paulilla oli Yhdysvaltain ja Britannian kansalaisuudet.
Puyehue
Puyehue tarkoittaa seuraavia:
Kuolemankuopat
Kuolemankuopat ovat kaksi suppaa Jyväskylässä Seppälänkankaalla. Suuremman syvyys on 25 m ja suurin leveys miltei 200 m. Kuolemankuopat ovat suurimmalta osalta luonnonsuojelualuetta.
Viktor Röthlin
Viktor Röthlin (s. 14. lokakuuta 1974) on sveitsiläinen maratonjuoksuun keskittynyt kestävyysjuoksija. Hän on maratonin kolminkertainen arvokisamitalisti.
Göteborgin EM-kisoissa 2006 Röthlin juoksi hopealle ja Osakan MM-kisoista 2007 hän voitti pronssia. Barcelonassa 2010 hän voitti Euroopan-mestaruuden ajalla 2.15.31.
Hän on osallistunut neljästi olympialaisiin. Sydneyssä 2000 hän oli 36:s, ja Ateenassa 2004 hän keskeytti. Pekingissä 2008 hän sijoittui kuudenneksi ja oli paras ei-afrikkalainen juoksija. Lontoossa 2012 hän oli 11:s.
Röthlinin ennätys ja Sveitsin ennätys on Tokion maratonilla helmikuussa 2008 juostu 2.07.23. Aika on myös Tokion maratonin reittiennätys. Röthlinin aikaisempi ennätys oli huhtikuussa 2007 Zürichissä juostu 2.08.20.
Pianisti (elokuva)
Pianisti (The Pianist) on Roman Polańskin ohjaama, vuonna 2002 ensi-iltansa saanut elokuva, joka perustuu puolanjuutalaisen pianistin Władysław Szpilmanin muistelmateokseen Pianista, jossa hän kertoo selviytymisestään toisen maailmansodan aikana Varsovassa. Pääosassa Szpilmanina näyttelee Adrien Brody.
Juoni
Kuukaudet kuluvat ja juutalaisten elinolot heikentyvät ja heidän oikeutensa pienenevät: perheet saavat pitää taloudessaan vain rajoitetun määrän rahaa, he joutuvat käyttämään käsivarsinauhoja ja lopulta heidät pakotetaan muuttamaan Varsovan ghettoon. Siellä he joutuvat kohtaamaan nälän ja natsien jatkuvan nöyryyttämisen. Lopulta juutalaiset kootaan yhteen keskitysleireille karkottamista varten. Władysław pelastuu keskitysleiriltä viime hetkellä tutun juutalaispoliisin avulla. Erotettuna perheestään Władysław selviytyy Varsovan ghetossa ja sen ulkopuolella hänet muistavien ihmisten avulla.
Muutama vuosi kuluu ja Varsova on raunioina. Puolalaisten vastarinta kasvaa jatkuvasti ja Szpilmanin kohtalona on todennäköisemmin nälkäkuolema kuin natsien luodit. Hän etsii raunioista ruokaa ja erään etsinnän aikana hän löytää suolakurkkuja tölkissä, mutta ei tölkinavaajaa. Eräästä talosta hän kuitenkin löytää työkaluja, ja kun Szpilman aloittaa tölkin avaamisen, hän huomaa saksalaisen upseerin, kapteeni Wilm Hosenfeldin katselevan. Tämä saa tietää Szpilmanin olevan juutalainen pianisti. Hosenfeld pyytää Szpilmania soittamaan hänelle ja Szpilman tekee työtä käskettyä soittaen Frédéric Chopinin Balladin nro 1 G-mollissa. Rakennukseen perustetaan myöhemmin kapteeni Hosenfeldin johtama esikunta, jonka ullakolla Szpilman piilottelee. Hosenfeld tuo ullakolla asuvalle, pahasti aliravitulle Szpilmanille säännöllisesti ruokaa (ensimmäisessä ruokaerässä on mukana myös tölkinavaaja suolakurkkutölkkiä varten).
Muutaman viikon kuluttua saksalaisten joukot vetäytyvät Varsovasta puna-armeijan etenemisen tieltä. Kapteeni Hosenfeld ja monet muut saksalaiset vangitaan. Hosenfeld anoo piikkilanka-aidan ohi kävelevää juutalaista muusikkoa ottamaan yhteyttä Szpilmaniin, jotta tämä voisi auttaa häntä. Paikalle saapuessaan Szpilman löytää kuitenkin vain tyhjän pellon.
Palkinnot
Elokuva sai Kultaisen palmun Cannesin elokuvajuhlilla sekä kaksi Bafta-palkintoa, parhaana elokuvana ja parhaasta ohjauksesta. Ranskassa se palkittiin seitsemällä César-palkinnolla. Lisäksi elokuva palkittiin muun muassa kolmella Oscar-palkinnolla palkintoluokissa paras ohjaus, paras miespääosa (Adrien Brody) ja paras sovitettu käsikirjoitus.
Arudy
thumb|250px|Arudyn kunnantalo Arudy on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 2 234 asukasta vuoden 1999 väestönlaskennassa. Arudyn pinta-ala on 28 neliökilometriä.
Initial coin offering
Initial coin offering (ICO) on englanninkielinen termi kiistanalaiselle joukkorahoituksen muodolle, joka keskittyy kryptovaluuttoihin kasvuyritysten pääoman lähteenä. Tässä rahoitusmuodossa tietty määrä joukkorahoitetusta valuutasta varataan sijoittajille rahakkeiden muodossa (englanniksi token). Vaihto tapahtuu perinteisiä valuuttoja tai muita kryptovaluuttoja vastaan.
Andrea Barzagli
Ammattilaisura
Barzaglin ensimmäinen seura oli firenzeläinen pikkuseura Rondinella, jossa hän pelasi sekä juniori- että aikuistasolla. Nykyiseen seuraansa Juventukseen hän siirtyi vuonna 2011, ennen sitä hän ehti edustaa Rondinellan lisäksi Pistoieseä, Ascolia, Chievoa, Palermoa ja saksalaista VfL Wolfsburgia.
Initial coin offering
ICO-tyylinen rahoitus tarjoaa osallistumismahdollisuuksia piensijoittajille, mutta myös porsaanreikiä, joiden avulla yritykset voivat välttää sääntelyä ja välikäsiä, kuten pankit, riskisijoittajat ja pörssit. Sijoittajille, ICO-rahoitusten sanotaan olevan hyvin riskialttiita. Rahoitusmuotoa koskevaa lainsäädäntöä on vuoden 2017 jälkeen tulossa useisiin maihin, kuten Yhdysvaltoihin. Ainakin Etelä-Korea ja Kiina ovat kieltäneet ICO-rahoituksen.
ICO-, IPO- ja IEO-käsitteet
ICO-termi muodostettiin samoin kuin IPO[1]. Vuoden 2019 alussa alkoi uuden rahoituskeinon IEO:n kehitys. Se on ICO:n variantti, joka tapahtuu vaihtoalustan valvonnan alla. Keskeiset erot ICO:n ja IPO:n välillä: Usein utilitaarien rahakkeiden antia suositaan sen takia, että tällä tavoin voi välttää rahakkeen ”arvopaperiksi” määrittelemistä Howey testiä käyttävän Yhdysvaltain arvopaperi- ja pörssikomission (SEC:in) määritelmän mukaan. 25.07.2017 päivätyssä selvityksessään SEC väittää, että virtuaalisen sijoitusrahaston The DAO:n ICO oli arvopapereiden myynti.
Andrea Barzagli
Maajoukkueura
Italian maajoukkueessa Barzagli on pelannut 73 ottelua. Hän oli voittamassa maailmanmestaruutta MM-kisoissa 2006, joissa hän pääsi aloituskokoonpanoon puolivälieräotteluun Ukrainaa vastaan, kun luottopuolustajista Alessandro Nesta oli loukkaantuneena ja Marco Materazzi pelikiellossa. Barzagli oli mukana myös olympialaisissa 2004, jossa Italia voitti pronssia. Sittemmin hän vakiinnutti paikkansa maajoukkueen puolustuslinjassa.
Artix (Pyrénées-Atlantiques)
thumb|250px|Artixin kylän pääkatu Artix on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 122 asukasta vuoden 1999 väestönlaskennassa.Artixin pinta-ala on yhdeksän neliökilometriä.
Fremont (Ohio)
Fremont (aiemmin Lower Sandusky ) on kaupunki Yhdysvalloissa, Ohion osavaltiossa. Se on Sanduskyn piirikunnan suurin kaupunki ja hallinnollinen keskus.
Vuoden 2010 väestönlaskennassa Fremontin väkiluku oli 16 734.
Yhdysvaltain presidentti Rutherford B. Hayes vietti lapsuutensa Fremontissa, minkä vuoksi kaupungissa sijaitsee Hayesin presidentin kirjasto.
Unity (pelimoottori)
Unity on Unity Technologiesin kehittämä monialustainen pelimoottori, jolla voidaan kehittää kaksi- ja kolmiulotteisia videopelejä useille alustoille. Pelimoottorista on saatavilla ilmaisen Unityn lisäksi maksullinen Unity Pro.
Kevytkenkäinen (vuoden 2008 elokuva)
Kevytkenkäinen on vuonna 2008 ensi-iltansa saanut brittiläinen romanttinen komediaelokuva, jonka on ohjannut Stephan Elliott. Pääosissa ovat Jessica Biel, Colin Firth, Kristin Scott Thomas ja Ben Barnes. Se perustuu Noël Cowardin kolminäytöksiseen näytelmään Easy Virtue (1925), jonka pohjalta Elliott ja Sheridan Jobbins laativat elokuvan käsikirjoituksen. Näytelmän edellinen – ja ensimmäinen – filmatisointi, Alfred Hitchcockin ohjaama mykkäelokuva Kevytkenkäinen, sai ensi-iltansa vuonna 1928.
Juoni
Nuori englantilaismies John Whittaker (Ben Barnes) rakastuu amerikkalaiseen, kauniiseen ja älykkääseen kilpa-autoilija Larita Huntingtoniin (Jessica Biel), jonka kanssa hän avioituu hyvin nopeasti. He matkustavat Englannin maaseudulle Johnin vanhempien luokse Whittakerien kotikartanoon, jossa heillä on vastassa Johnin isä Jim (Colin Firth), äiti Veronica (Kristin Scott Thomas) sekä sisaret Hilda (Kimberley Nixon) ja Marion (Katherine Parkinson). Perheen matriarkka Veronica ei kykene käsittelemään rakkaan poikansa yllätysavioliittoa ja vielä vähemmän tuoretta miniäänsä, jota hän ei voi sietää tämän amerikkalaisuuden, vapaamielisten ajatusten ja itsenäisyyden vuoksi. Rouva Whittaker yrittää tehdä vastanaineiden elämästä mahdollisimman vaikeaa yrittämällä kääntää poikansa tuoretta vaimoaan vastaan, mutta Larita huomaa nopeasti anoppinsa pelit ja alkaakin pelata samaa peliä tämän kanssa. Seurauksena on tahtojen taisto, jonka aikana paljastuu salaisuuksia niin anopin kuin miniänkin puolelta. Kahden tulen välissä olevan Johnin täytyy tehdä tulevaisuutta koskeva päätös: jäädäkö sukukartanon jatkajaksi äitinsä toivomuksesta vai muuttaako Lontooseen oman elämän perässä vaimonsa toivomuksesta.
Unity (pelimoottori)
Unity Technologies siirtyi käyttämään julkaisuajankohdan mukaista versiointia Unity 5.6 -version jälkeen, jonka jälkeen julkaistava versio oli Unity 2017.
Ohjelmointi Unitylla
Unityssa pelien ohjelmointiin voi käyttää kolmea eri ohjelmointikieltä: JavaScript (UnityScript), Boo, ja C#. UnityScript muistuttaa paljon JavaScriptiä, ja sitä kutsutaan usein JavaScriptiksi, vaikka ne ovatkin kaksi eri kieltä. Boo muistuttaa syntaksiltaan Pythonia. C# muistuttaa todella paljon Javaa, ja tietysti C-kieliä, ja on käytetyin ohjelmointikieli Unityssa. C# pärjää UnityScriptiä paremmin stressitesteissä, ja täten sanotaan sillä olevan parempi suorituskyky.
Kevytkenkäinen (vuoden 2008 elokuva)
Julkaisu
Kevytkenkäinen sai ensi-iltansa Kanadassa Toronton elokuvajuhlilla 8. syyskuuta 2008. Elokuva julkaistiin Britanniassa 7. marraskuuta 2008, Suomessa 27. maaliskuuta 2009, Yhdysvalloissa 22. toukokuuta 2009 ja Kanadassa 29. toukokuuta 2009. Sen teatterilevittäjinä olivat Pathé Britanniassa, SF Film Suomessa, Sony Pictures Classics Yhdysvalloissa ja Alliance Films Kanadassa.
Unity (pelimoottori)
Ohjelmointi Unitylla
UnityScript- ja Boo-ohjelmointikielien tuki on kuitenkin päättymässä. Tuen on tarkoitus poistua asteittain, ja jatkossa ainoana ohjelmointikielenä on C#. 270px|pienoiskuva|Kuvakaappaus Unity 5:lla kehitetystä [[Gone Home -pelistä.]]
Kevytkenkäinen (vuoden 2008 elokuva)
Julkaisu
Britanniassa elokuva sai 261 056 katsojaa ja tuotti 1 891 642 dollaria, kun taas Yhdysvalloissa lipputuloja kertyi 2 656 784 dollarin verran. Elokuva oli Suomessa vuoden 2009 134. katsotuin elokuva saatuaan 4 808 katsojaa ja tuotettuaan 10 482 dollaria. Yhteensä elokuva on tuottanut maailmanlaajuisesti 20 537 741 dollarin lipputulot.
Unity (pelimoottori)
Unityn tukemat alustat
Unity 2021 LTS tukee virallisesti seuraavia alustoja :
Kevytkenkäinen (vuoden 2008 elokuva)
Vastaanotto
Kevytkenkäinen on saanut elokuvakriitikoilta vaihtelevia arvioita. Rotten Tomatoes -sivuston mukaan 52 prosenttia kriitikoista on antanut elokuvalle myönteisen arvosanan 5,8/10 keskiarvolla. Keskiarvo perustuu 125 arviointiin, joista 65 oli ”tuoreita” ja 60 ”mätiä”. 29 360 käyttäjästä 47 prosenttia on antanut elokuvalle myönteisen arvosanan 3,1/5 keskiarvolla. Metacritic-sivuston mukaan 26 arvostelun perusteella elokuva on saanut 58 pistettä sadasta mahdollisesta. Metacriticin 27 käyttäjää on antanut elokuvalle keskiarvon 7,0/10. Internet Movie Databasen 18 380 käyttäjää on antanut elokuvalle keskiarvon 6,7/10. Yhdysvaltalainen elokuvakriitikko Roger Ebert antoi elokuvalle kolme tähteä neljästä.
Unity (pelimoottori)
Unityn tukemat alustat
Selainpeleihin tarkoitettu lisäosa on merkitty vanhentuneeksi NPAPI-rajapinnan tuen poistuttua verkkoselaimista. Uudempi ratkaisu käyttää standardia WebGL-toteutusta.
Kevytkenkäinen (vuoden 2008 elokuva)
Vastaanotto
Kristin Scott Thomas oli ehdolla roolisuorituksestaan parhaan naissivuosan BIFA:n ja London Film Critics’ Circlen palkinnon saajaksi.
Unity (pelimoottori)
Unity 5 (2015)
Unity 5 on versio Unitysta, joka julkaistiin 3. maaliskuuta 2015. Unity 5 sisältää paljon parannuksia ja uusia ominaisuuksia, kuten fysiikkaperusteisen renderöinnin, uudistetun PhysX-fysiikkamoottorin, tosiaikaisen globaalin valaistuksen, Unity Cloud -pilvipalvelun ja sisäisen audiomikserin. Pelien ulkonäköä pystyi myös muokkaamaan vähemmän geneeriseksi versiossa 5.4 esitellyillä elokuvamaisilla kuvaefekteillä (Cinematic Image Effects). Versiossa 5.6 muutoksina tulivat uudet valaistus- ja partikkeliefektit, paranneltu suorituskyky sekä natiivi tuki Nintendo Switchille, Facebook Gameroomille, Google Daydreamille ja Vulkan-rajapinnalle. Uutena ominaisuutena tuli 4K-videotoistin, joka kykeni toistamaan 360 asteen videoita virtuaalitodellisuuslaseja varten.
Unityn helppoa saavutettavuutta alettiin kritisoida, koska Steamin jakelualustalla julkaistiin paljon nopeasti tehtyjä kokemattomien kehittäjien pelejä. Toimitusjohtaja John Riccitiello sanoi haastattelussa uskovansa tämän olevan sivuvaikutus Unityn menestyksestä demokratisoida pelinkehitystä: "Jos minä saisin päättää, näkisin mielelläni yli 50 miljoonaa ihmistä käyttämässä Unitya -- joskin en usko, että saavutamme tätä kovinkaan pian. Haluaisin nähdä lukiolaisten ja yliopisto-opiskelijoiden käyttävän sitä, myös muidenkin kuin teollisuuden edustajien. Minusta on surullista, kuinka suurin osa ihmisistä on teknologian kuluttajia eikä tekijöitä. Maailma on parempi paikka, kun ihmiset tietävät kuinka luoda, eikä vain kuluttaa, ja sitä me yritämme edistää ."
Unity 5 -versiosta on saatavana Debian-johdannaisille jakeluille kehitysversio.
Unity (2017 -)
Unity 2017 sisälsi tosiaikaisen grafiikan renderöintimoottorin, analytiikkaa suorituskyvyn analysointia varten, väriluokituksen ja työkaluja pelimaailman luomista varten. Unity 2017.2 korosti Unity Technologiesin pyrkimyksiä laajentua videopelien ulkopuolelle. Sen mukana tulivat Aikajana (Timeline), joka mahdollisti animaatioiden tuonnin hiirellä raahaamalla ja pudottamalla, sekä Cinemachinen, älykkään kamerajärjestelmän peleihin. Unity 2017.2 integroi myös Autodeskin 3DS Max- ja Maya -ohjelmistot Unityyn suoraviivaistaakseen 3D-mallien jakamista pelinkehityksen aikana.
Unityn C#-kielinen lähdekoodi julkaistiin maaliskuussa 2018 "vain viitteellisesti" lisensoituna, mikä kieltää muokkaamisen ja uudelleenkäytön.
Levinneisyys
Pelimoottoria käyttää noin 1,3 miljoonaa kehittäjää (vuonna 2012). Pelimoottori on käytetympien joukossa Steam-palvelussa olevissa peleissä. Unityllä on yli 50% osuus mobiilipelien markkinoista.
Pelimoottorin suosioon sanotaan vaikuttavan sen alustariippumattomuus ja minimaaliset lisensointikustannukset.
Käyttö pelien ulkopuolella
2010-luvun lopulla Unity Technologies käytti pelimoottoriaan siirtyäkseen muille reaaliaikaista 3D-grafiikkaa käyttäville aloille, kuten elokuva- ja autoteollisuuteen. Unity ensin kokeili elokuvien tekemistä Adamilla, joka on vankilasta pakenevasta robotista kertova lyhytelokuva. Myöhemmin Unity teki yhteistyötä elokuvantekijä Neill Blokampin kanssa, jonka Oats Studios käytti pelimoottorin työkaluja, kuten tosiaikaista renderöintiä ja Cinemachinea, luodakseen kaksi tietokoneella tuotettua lyhytelokuvaa, Adam: The Mirror ja Adam: The Prophet. Vuoden 2017 Unite Europe -tapahtumassa Amsterdamissa Unity keskittyi elokuvantekoon Unityn version 2017.1 uudella Cinemachine-työkalulla. Vuonna 2018 Disney Television Animation julkaisi kolme Baymax Dreams -nimistä lyhytelokuvaa, jotka oli tehty Unity-pelimoottorilla. Disney myös käytti Unitya luomaan vuoden 2019  Leijonakuningas-elokuvan taustat.
Autovalmistajat käyttävät Unityn teknologiaa luodakseen täysimittaisia malleja uusista ajoneuvoista virtuaalitodellisuudessa, rakentaakseen virtuaalisia kokoonpanolinjoja ja kouluttaakseen työntekijöitä. Alphabet Inc:n DeepMind-yritys käyttää Unitya tekoälyohjelman kouluttamiseen. Muita Unity Technologiesin tavoittelemia käyttökohteita ovat muun muassa arkkitehtuuri, insinöörityö ja rakentaminen.
Tomi Metsäketo
Tomi Arto Juhani Metsäketo (s. 22. helmikuuta 1974 Helsinki) on suomalainen laulaja. Tomi lauloi Cantores Minores -poikakuorossa ja kävi Sibelius-lukiota ja Sibelius-Akatemian oopperaluokkaa. Hän on opiskellut klassista laulua jo poikakuorolaisesta alkaen. Metsäketo laulaa ennen kaikkea italialaisia ja italialaistyylisiä iskelmiä ja serenadeja.
Ura
Tomi Metsäketo aloitti uransa jo 1980-luvun lopulla poikasolistina Savonlinnan oopperajuhlilla ja Suomen Kansallisoopperassa. Syksyllä 1998 hänet valittiin European Union Opera -ohjelmaan, joka sisälsi mm mestarikursseja, luentoja ja konsertteja Baden-Badenissa ja Pariisissa. Hänen opintoihinsa on kuulunut myös laulukursseja Roomassa Tina Scapinin johdolla.
Metsäketo on esiintynyt lukuisissa musikaaleissa, joista ensimmäisen kerran 1996 Helsingissä Aleksanterin teatterissa nähdyssä The Secret Garden -esityksessä Archibal Cravenin roolissa. Muita hänen esiintymisiään ovat olleet esimerkiksi vuonna 1998 Helsingin Kaupunginteatterin The Sound of Music (Rolf), vuonna 2000 Helsingin Kaupunginteatterin Les Misérables (Marius), vuonna 2002 Helsingissä Hartwall Arenassa nähty Calypso (Odysseus), vuosina 2005–2006 Turun kaupunginteatterin Elisabeth (Franz Josef), vuosina 2008–2009 Seinäjoen kaupunginteatterin Titanic (Barret), vuosina 2011–2012 Åbo Svenska Teaterin Les Misérables (Marius) ja vuosina 2013–2014 Tampereen Teatterin Les Misérables (Marius).
Vuonna 2002 Metsäketo julkaisi debyyttialbuminsa Primo, jota myytiin yli kultalevyn rajan ja toi hänelle Emma-ehdokkuuden vuoden 2002 debyyttialbumina ja vuoden miesartistina. Lokakuussa 2004 ilmestyi Metsäkedon toinen albumi Tummaa samettia, joka ylsi platinalevyyn. Kyseinen albumi oli myös Emma-ehdokkaana vuoden 2004 iskelmäalbumina.
Alkuvuodesta 2005 Metsäketoa kuultiin Walt Disneyn Bambi-piirroselokuvan juhla-DVD:llä uuden suomenkielisen dubbauksen myötä. Elokuvassa Metsäketo tulkitsee mm. Rakkauden laulu -kappaleen (engl. Love Is A Song). Kesällä 2005 Metsäketo ja San Remon laulukilpailun voittaja Laura Bono nauhoittivat dueton Oggi Ti Amo.
Keväällä 2006 Metsäketo pyrki Suomen Euroviisuedustajaksi 2006 kappaleella Eternamente Maria, mutta jäi 12 kilpailijan joukossa toiseksi suosituimmaksi ja hävisi siten Lordille. Vuoden 2006 aikana Metsäketo oli myös mukana kilpailemassa MTV3-kanavan Tanssii tähtien kanssa -TV-ohjelman ensimmäisellä kaudella, ja hän voitti koko kilpailun tanssiparinsa Sanna Hirvaskarin kanssa.
Metsäkedon kolmas pitkäsoitto, Eternamente, julkaistiin toukokuussa 2006. Albumista julkaistiin saman vuoden lopulla joulupainos, joka sisälsi extrana kolme joululaulua. Syksyllä 2007 Metsäketo teki kiertueen Johanna Kurkelan kanssa ja syksyllä 2008 oli vuorossa kiertue Laura Voutilaisen kanssa. Metsäkedon neljäs albumi, Roma, julkaistiin marraskuussa 2008. Vuoden 2009 syksyllä Metsäketo nähtiin Suomen paras kuoro -televisio-ohjelman vakiotuomarina.
Syystalvella 2010 Metsäketo julkaisi ensimmäisen joululevynsä, Kuului laulu enkelten, jonka myynti ylitti platinalevyyn oikeuttavan rajan ja valittiin ilmestymisvuonnaan radiotoimittajien keskuudessa Kuukauden joululevyksi. Vuonna 2010 Metsäketo teki myös joulukiertueen Laura Voutilaisen kanssa ja nähtiin suositussa Fort Boyard (Linnake) -TV-sarjassa.
Keväällä 2011 Metsäketo oli jälleen Suomen paras kuoro -TV-ohjelman tuomaristossa ja julkaisi Tomi Metsäketo – Kaikki parhaat – 10-vuotisjuhlakokoelma -albumin. Vuoden 2012 päätteeksi oli luvassa Kuului laulu enkelten -kiertue yhdessä Saara Aallon kanssa.
Vuodesta 2013 alkaen Metsäketo on esiintynyt useana vuonna Tuliset tenorit -kiertueilla yhdessä Jyrki Anttilan ja Pentti Hietasen kanssa sekä vuosina 2014–2016 Sopraanot Metsäkedolla -konserttisarjassa yhdessä Maria Lundin, Päivi Pylvänäisen ja Maija Ruuskasen kanssa. Hänen muita kiertueitaan eri artistien kanssa ovat olleet mm. Wieniläisverta (2016), Sinun omasi (2017), Tangon 7 veljestä (2018–2019), Mambo Italiano (2019) ja Besame Mucho (2020–2021).
Metsäketo esiintyi Tähdet, Tähdet -ohjelman neljännellä tuotantokaudella syksyllä 2017, mutta joutui jättämään kisan kesken mediakohun vuoksi, jonka seurauksena Helsingin käräjäoikeus tuomitsi lokakuussa 2018 neljä naista hänen kunniansa loukkaamisesta.
Metsäkedon albumeja on myyty jo yli 100 000 kappaletta.
Tomi Metsäkedon vanhemmat ovat Martti ja Maija-Liisa Metsäketo, ja hän on radiojuontaja Annika Metsäkedon veli.
Ascain
thumb|250px|Ascainin kylän pääkatu Ascain on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 3 097 asukasta vuoden 1999 väestönlaskennassa. Ascainin pinta-ala on 19 neliökilometriä.
Donin rintama
Donin rintama oli Puna-armeijan toisen maailmansodan Stalingradin taisteluun osallistunut rintama, joka syntyi 28. syyskuuta 1942 kun Stalingradin rintama nimettiin uudelleen Donin rintamaksi ja annettiin kenraali Konstantin Rokossovskin komentoon. Donin rintaman tehtäväksi annettiin saksalaisten pohjoisen sivustan häirintä ja Stalingradia puolustaneiden joukkojen tukeminen. Saksalaisten joukkojen jouduttua mottiin kaupunkiin Donin rintama toteutti operaatio Renkaaksi nimitetyn motintuhoamistaistelun. Operaatio alkoi 10. tammikuuta ja päätyi saksalaisten joukkojen antautumiseen 31. tammikuuta.
Operaation päätteeksi Rokossovski ylennettiin kenraalieverstiksi ja Donin rintama uudelleennimettiin Keskustan rintamaksi 15. helmikuuta 1943.
Kristian Kangas
Kristian Kangas (s. 12. tammikuuta 1993 Oulu) on suomalainen jääkiekkoilija. Hän on pelipaikaltaan oikea laitahyökkääjä ja laukoo oikealta.
Ura
Kangas on Oulun Kärppien kasvatti. Hän siirtyi kaudeksi 2009–2010 Kiekko-Laserin B2-nuoriin. Kangas voitti koko B2-nuorten SM-sarjan piste- ja syöttöpörssin tehoilla 18+33=51, kuten myös pudotuspeleissä tehoilla 4+9=13. Hän voitti kauden päätteeksi B2-nuorten SM-pronssia. Kangas debytoi kauden aikana myös miesten peleissä pelattuaan yhden ottelun Suomi-sarjassa. Kaudeksi 2010–2011 hän palasi Kärppien junioreihin. Kangas voitti kauden päätteeksi B-nuorten SM-pronssia.
Elokuussa 2013 Kangas siirtyi try-outille Mestis-joukkue Heinolan Peliittoihin. Noin kaksi viikkoa myöhemmin hän sai joukkueeseen kauden 2013–2014 kattavan jatkosopimuksen. Kankaan tulokaskausi toi 33 runkosarjaottelussa tehot 4+5=9. Hän esiintyi kauden aikana myös lainalla Kärppien ja Pelicansin A-nuorissa. Kaudeksi 2014–2015 Kangas siirtyi jatkamaan Mestis-uraansa vuoden mittaisella sopimuksella Savonlinnan Pallokerhon riveihin. Kaudeksi 2016–2017 hän siirtyi Kokkolan Hermekseen, jossa Kangas teki läpimurtonsa Mestiksessä. Hän jakoi tehoilla 17+24=41 joukkueen sisäisen pistepörssin toisen sijan Miika Franssilan kanssa edellään vain Niklas Appelgren. He jakoivat koko Mestiksen pistepörssin yhdeksännen sijan. Pudotuspeleissä Kangas oli Hermeksen paras pistemies ja maalintekijä tehoilla 5+4=9.
Kaudeksi 2017–2018 Kangas siirtyi 1+1-vuotisella ja syyskuun loppuun asti kestävän try-outin sisältävällä sopimuksella kasvattajaseuransa Oulun Kärppien SM-liigajoukkueeseen. Hän ei mahtunut joukkueen kokoonpanoon runkosarjan avauskierroksilla, mutta Kankaalle vapautui paikka kokoonpanosta kauden kolmanteen otteluun 12. syyskuuta 2017 vieraissa JYPiä vastaan, kun Mikael Ruohomaa oli loukkaantunut ja Jari Sailio pelikiellossa. Hänet merkittiin Kärppien nelosketjun oikeaan laitaan Jasse Ikosen ja Aku Kestilän viereen. Kangas sai ottelussa jääaikaa kahdeksan minuuttia. Hän pelasi Kärpissä kolme ottelua, mutta Kangas ei kuitenkaan saanut hänen kehittymisensä kannalta sopivaa roolia, eikä Kangas saanut koejaksonsa päätteeksi jatkosopimusta. Kangas pelasi alkukaudella myös harjoitusottelun edellisen kauden seurassaan Hermeksessä, joka toimi Kärppien yhteistyöjoukkueena. Pari päivää sopimuksen purkamisensa jälkeen Kangas siirtyi loppukauden sopimuksella Mestis-joukkue Rovaniemen Kiekkoon. Hän oli joukkueen toiseksi paras pistemies Tino Metsävainion jälkeen tehoilla 14+21=35.
Kangas palasi kaudeksi 2018–2019 Kangas palasi vuoden mittaisella sopimuksella Kokkolan Hermekseen. Hän oli 15 osumallaan joukkueen kolmanneksi paras maalintekijä Saku Kivisen kanssa. Pudotuspeleissä Kangas oli kolmella osumallaan Hermeksen paras maalintekijä.
Kaudeksi 2019–2020 Kangas siirtyi vuoden mittaisella sopimuksella Tšekin toiseksi korkeimmalle sarjatasolle 1. česká hokejová ligan HC Stadion Litoměřiceen. Lokakuussa 2020 hän siirtyi loppuvuoden kattavalla sopimuksella Mestis-joukkue Kajaanin Hokkiin oltuaan alkukauden 2020–2021 ilman sopimusta. Kangas pelasi siellä seitsemän ottelua ennen Mestiksen keskeytymistä koronavirusrajoitusten vuoksi joulukuussa. Ennen kauden jatkumista helmikuussa 2021 Hokki vahvisti, että hän ei jatka joukkueessa.
Suhoi
pienoiskuva|Intian ilmavoimien Suhoi Su-30 pienoiskuva|Suhoi Superjet 100 (Campeche, Mexico) 2015 Suhoi on venäläinen lentokoneiden valmistaja. Yhtiön pääkonttori on Moskovassa. Suhoi on osa Moskovan pörssissä noteeratun sotilas- ja siviili-ilmailukonsernia OAK:ta.
Historia
Yhtiön perusti Pavel Suhoi vuonna 1939. Hän nousi johtavaksi hävittäjälentokoneiden suunnittelijaksi vain pari vuotta vuoden 1937 Stalinin puhdistusten jälkeen. Puhdistukset olivat vieneet monet aiemmat lentokonesuunnittelijat muutaman vuoden ajaksi insinöörityöleireille, joissa heidän työn tuloksensa näyttivät paranevan. Suhoin uusi suunnittelutoimisto sai koodin OKB-51, jolla nimellä se toimi Neuvostoliiton loppuun asti.
Ensimmäinen Suhoin suunnittelemista lentokoneista oli Suhoi Su-2, joka oli myös ainoa Suhoin malli, joka palveli toisessa maailmansodassa. Suhoi OKB avattiin uudelleen Stalinin kuoleman jälkeen 1953 ja se alkoi suunnitella uutta etulinjan hävittäjää. Suhoi Su-7 oli pettymys hävittäjänä ja vain pieni määrä valmistettiin. Kone poistettiin käytöstä 1965. Su-7 suunniteltiin uudelleen hävittäjäpommittajaksi nimellä Su-7B korvaamaan Iljušin Il-10 ja siitä tulikin Neuvostoliiton merkittävin kone tässä roolissa 1960-luvulla.
Suhoi Su-15 kehittiin torjumaan korkealla lentäviä B-52-pommikoneita, U-2-tiedustelukoneita ja V-pommittajia. Kone otettiin käyttöön 1965 ja viimeiset poistettiin käytöstä Ukrainassa 1996.
Suhoi Su-24 suunniteltiin aluksi jokasään pommittajaksi täsmäiskuihin pistemaaleja vastaan. Myöhemmin vaatimuksia tarkennettiin siten että koneessa oli oltava lyhyt lentoonlähtö/lasku ja mahdollisuus yliääninopeuteen matalissa korkeuksissa ilmapuolustuksen läpäisemiseksi. Su-24 on kääntyväsiipinen, mihin katsotaan vaikuttaneen Yhdysvaltain F-111:n. Kone tuli käyttöön 1975 ja korvasi Su-7B:n.
Galicia (1750)
Galicia oli Espanjan laivaston vuonna 1750 vesille laskettu 70-tykkinen kaksikantinen linjalaiva.
Suhoi
Historia
Suhoi Su-27 suunniteltiin pitkän matkan raskashävittäjäksi vastaamaan Yhdysvaltain F-14 ja F-15-koneita. Malli on ollut pitkän jatkukehityksen kohteena ja siitä on kehitetty mm. tukialusversio Suhoi Su-33 ja hävittäjäpommittaja Suhoi Su-34 korvaamaan Su-24.
Galicia (1750)
Valmistus
Alus tilattiin Havannasta Kuubasta. Alus laskettiin vesille 1750.
Suhoi
Historia
Vuonna 2007 Suhoin toimitusjohtajana toimii Mihail Pogosjan. 2022 Suhoi liittyi lopullisesti osaksi OAK:ta.
Galicia (1750)
Palvelus
Vuonna 1751 alus lähti päällikkönään Luis de Velasco Infanten ja Princesan kanssa Havannasta Cartagenaan Kolumbiaan. Kuormauksen jälkeen alus jatkoi matkaansa saattueen mukana Cartagenasta Havannan kautta Cádiziin.
Suhoi
Nykyinen tuotanto
Nykyisin Venäjän ilmavoimat käyttää Suhoi-tyyppejä Su-27, Su-30, Su-24, Su-25, Su-24M ja laivasto Su-33 ja Su-25-malleja lentotukialus Admiral Kuznetsovilla. Suhoi-koneita on viety myös Intiaan, Kiinaan, Puolaan, Pohjois-Koreaan, Vietnamiin, arabimaihin, Malesiaan ja moniin pienempiin sosialistisesti suuntautuneihin maihin ja maihin, joissa länsihävittäjissä yleisesti käytetyt israelilaiset komponentit ovat kauppasaarrossa. Jo 1980-luvulla Neuvostoliitto myi mm. Intiaan uudempia Suhoi-hävittäjiä kuin mitä sen omat ilmavoimat saivat käyttöön. Su-26, Su-29 ja Su-31 ovat suosittuja taitolentokoneita.
Galicia (1750)
Palvelus
Alus lähti 1. maaliskuuta 1752 Havannasta Infanten, Princesan ja Rayon kanssa saapuen Cádiziin 30. huhtikuuta. Vuonna 1754 alus kuljetti raskasta tykistöä Barcelonasta Cartagenaan.
Suhoi
Tulevat
Suhoi joutui 4. elokuuta 2006 Yhdysvaltain julistamaan kauppasaartoon kuuden muun yrityksen kanssa Venäjän myytyä Iranille ilmatorjuntaohjuksia. Tämä vaikutti etenkin siviilihankkeisiin (Superjet 100). Kauppasaarto purettiin 19. marraskuuta 2006.
Suhoin uusi 60–95-paikkaisten matkustajakoneiden sarja on nimeltään Suhoi Superjet 100.
Taru Valkeapää
Taru Valkeapää (s. 1968 Lahti ) on suomalainen esiintymiskouluttaja ja juontaja, joka tuli tunnetuksi 1990-luvulla tv-peli Hugon juontajana. Hän juonsi kesällä 1997 ja 1998 Passi ja hammasharja -ohjelmaa sekä vuosina 2001 ja 2002 Suurta Seikkailua. Vuonna 2007 hän palasi televisioon ohjelman Sinkkuäidille sulhanen juontajana. Valkeapää on työskennellyt myös mallina ja näytellyt sivurooleissa neljässä elokuvassa.
Vuodesta 1996 Taru Valkeapää on toiminut yrittäjänä. Hänen yrityksensä Speaker's Corner välittää juontajia tapahtumiin, televisioon, radioon ja mainoksiin sekä järjestää alan koulutusta. Hän on kouluttautunut useampaankin työhön, ravintoneuvojaksi, hiihdonopettajaksi sekä ryhmäliikunta- ja sauvakävelyohjaajaksi. Hän on eronnut ja hänellä on kaksi poikaa (s. 2006 ja 2011).
Aholahden hiihtokeskus
Aholahden hiihtokeskus on Savonlinnassa, noin seitsemän kilometriä kaupunkikeskustasta länteen, sijaitseva maastohiihtokeskus. Hiihtokeskuksen omistaa Savonlinnan kaupunki, mutta sitä vuokraa Savonlinnan Seudun Liikunta ry. Keskuksessa järjestettävien kilpailujen järjestävä seura on Savonlinnan Hiihtoseura. Hiihtokeskuksessa on järjestetty mm. Hiihdon Suomen-mestaruuskilpailut vuonna 1967. Nykyisin keskus ei pysty järjestämään SM-tason kilpailuja, koska sillä ei ole Kansainvälisen hiihtoliiton lisenssiä. Takavuosina hiihtokeskuksessa on kesäisin toiminut kartingrata. Nykyisin keskuksessa on kesäisin frisbeegolfrata. Frisbeegolfkilpailujen järjestävä seura on Linnan Mando.
Historia
Aholahden hiihtokeskus perustettiin 1960-luvulla. Alueella oli aiemmin toiminut Puolustusvoimien varikko. Aiemmin Savonlinnan hiihtokeskuksena oli toiminut Talvisalo, jonka hyppyrimäet olivat paikoillaan vielä 2000-luvun taitteeseen asti. Tuolloin pisimmät kilpaladut olivat 10 kilometrin mittaisia. Aholahti sai isännöitäväkseen Hiihdon Suomen-mestaruuskilpailut haastavista laduistaan ja hyvistä puitteistaan huolimatta vain kerran, vuonna 1967. Tuolloin katsojia oli useita tuhansia. SM-kilpailujen jälkeen Aholahden hiihtokeskus jäi pikku hiljaa enemmän tuuliajolle. Sen kiinteistöt on peruskorjattu viimeksi 1990-luvulla ja kilpalatuverkostoa on karsittu.
Aholahden hyppyrimäki
Aholahteen rakennettiin jo keskusta perustettaessa puinen mäkihyppytorni, sillä mäkihyppy kuului tuolloin vielä Hiihdon SM-kilpailujen ohjelmaan. Vielä 1980-luvullakin mäessä järjestettiin kansallisen tason mäkihyppykilpailuita. Yksi Aholahden suurimmista katsojamääristä saavutettiinkin vuonna 1983 kun Matti Nykänen veti Aholahden iltakilpailuihin yli 5000 katsojaa. Hyppyrimäki jäi kuitenkin heikolle ylläpidolle. Viimeisinä vuosinaan mäki oli suljettu sen heikon kunnon vuoksi ja jopa sen alta kulkeneet kilpaladut linjattiin uudelleen kiertämään hyppytorni, sillä oli vaarana, että tornista olisi pudonnut lankkuja hiihtäjien päälle. Torni purettiin lopulta räjäyttämällä 26. elokuuta 2004. Räjäyttäminen keräsi paikalle paljon yleisöä. Mäen K-piste oli 72 metriä ja mäkiennätyksen haltijaksi jäi Matti Hautamäki. Nykyisin hyppyrimäestä on maastossa jäljellä joitain betonisia tukirakenteita ja hyppyrimäen alastulorinne, jonka reunoilla on edelleen hyppyrimäen valotolppia. Mäkimonttuun on kuitenkin suunniteltu esimerkiksi koko perheen hiihtomaata.
Latuverkosto
Nykyisin Aholahden hiihtokeskuksen kilpalatuverkostoon kuuluvat 1,0; 2,0; 3,0; 5,0 ja 7,5 kilometrin ladut. 7,5 kilometrin latua ei tosin enää viime vuosina ole käytetty kilpailukäyttöön ja se on jopa jätetty ajamatta kokonaan muutamana vuonna. Kaikki kilpaladut kulkevat mutkitellen Säynejärvenmäen rinteillä. Niistä valaistuja ovat kaikki kolmen kilometrin latuun asti. Pienen Säynejärven toisella puolella taas kulkee 5,6 kilometrin mittainen valaistu kuntolatu, johon kuuluu myös 1,5 kilometrin valaisematon lisälenkki. Kuntoladun ja kilpaladut yhdistää valaistu 1,5 kilometrin mittainen Lammen kierto -yhdyslatu. Lisäksi hiihtokeskuksesta lähtee pidempiä latuja Pullinlahdelle ja Tervastuvalle. Kilpalatujen matalin kohta on 98 metrissä ja korkein 154 metrissä meren pinnasta.
Assat
thumb|250px|Assatin kirkko Assat on kunta Pyrénées-Atlantiquesin departementissa Akvitanian hallintoalueella Ranskassa. Kunnassa oli 1 479 asukasta vuoden 1999 väestönlaskennassa. Assatin pinta-ala on 9 neliökilometriä.
Victor McLaglen
Victor Andrew de Bier Everleigh McLaglen (11. joulukuuta 1886 Tunbridge Wells, Englanti – 7. maaliskuuta 1959 Newport Beach, Kalifornia, Yhdysvallat) oli englantilainen näyttelijä.
McLaglen aloitti elokuvauransa 1920-luvun alussa ja näytteli urallaan pitkälti yli sadassa elokuvassa. Hänen uransa tunnetuimpia elokuvia ovat muun muassa Ilmiantaja (The Informer) sekä elokuvat Rio Grande (Rio Grande, 1950) ja Vaitelias mies (The Quiet Man, 1952), joissa pääosaa näytteli John Wayne. Hän sai parhaan miespääosan Oscarin elokuvasta Ilmiantaja ja oli ehdolla parhaan miessivuosan Oscariin elokuvasta Vaitelias mies (The Quiet Man, 1952). Hän on saanut urastaan tähden Hollywood Walk of Famelle.
McLaglen oli kolme kertaa naimisissa. Hänellä oli kaksi lasta. Hänen poikansa Andrew V. McLaglen oli elokuvaohjaaja. Hän kuoli 73-vuotiaana sydänkohtaukseen.
Kiowat
Kiowat olivat maineeltaan kaikkien aikojen sotaisimpia Yhdysvaltojen tasangoilla vaikuttaneista intiaanikansoista. He edustivat kiowa-tanoan kieliryhmää, ja heidän alkukotinaan on yleisesti pidetty Montanan keskiosia ja Yellowstone-joen maaseutua.
Kiowat omaksuivat paimentolaisten elämäntyylin, ja heidän pääelinkeinonaan oli biisonien metsästys. 1800-luvun aikana kiowien merkitys oli comanchien jälkeen suurin eteläisten tasankojen intiaanihistoriassa. Vuonna 1867 kiowat joutuivat luovuttamaan Texasissa olleet maa-alueensa Yhdysvalloille ja siirtymään heille perustettuun reservaattiin. Sodat Yhdysvaltoja vastaan päättyivät kuitenkin vasta seuraavan vuosikymmenen puolivälissä. Enimmillään kiowia on arvioitu olleen noin 3 000, mutta 1800-luvun lopulla heidän määränsä oli vain hieman yli tuhat.
1900-luvun aikana kiowat saavuttivat niin kansallista kuin kansainvälistäkin julkisuutta omaan perinteeseensä nojaavina taidemaalareina. Filologian professori N. Scott Momaday osoitti kirjallisessa tuotannossaan syvää ymmärtämystä lännen intiaaneja kohtaan ja sai vuonna 1968 Pulitzer-palkinnon teoksellaan House Made of Dawn. Oklahoman reservaatissa asuu nykyään 12 000 kiowaa, ja väestörekisteritoimisto määrittelee alueen uuden lain mukaisesti ”kiowien hallinto-alueeksi”.
Esihistoriallinen aikakausi
Kiowien perimätieto kertoo heidän olleen lähtöisin Yellowstonen alueilta Montanasta. Useat tutkijat ovat toista mieltä. He ovat jäljittäneet kiowien muinaisen alkuperän Meksikoon. Heidän esihistoriallisessa kulttuurissaan on vaikutteita niin Rio Granden pueblo-intiaaneilta kuin Mesoamerikan varhaisilta asukkailta. Kiowien tulo Montanaan on tapahtunut ennen historiallista aikaa, viimeistään 1600-luvun aikana. Heidän naapureinaan asuivat tuolloin mustajalat, kutenait ja flatheadit. Kaikkien kulttuurista on löytynyt monia yhteisiä piirteitä. 1600-luvun lopulla kiowiin liittyi joukko athabascankielisiä Kanadasta tulleita maastamuuttajia, joista myöhemmin käytettiin kiowa-apassien nimeä.
Varhaisimmat eurooppalaisten tekemät havainnot kiowista olivat vuodelta 1682. Ne oli kirjannut ranskalainen tutkimusmatkailija Robert Cavalier la Salle. Hän käytti Mississippijoen varrella näkemistään hevosia omistavista intiaaneista nimeä Manrhroat. Tämä nimi yhdistettiin myöhemmin kiowiin.
thumb|Kiowien pyhä paikka [[Devils Tower.]] 1700-luvun alussa kiowat asettuivat crow-intiaanien luvalla Wyomingin rajoille Black Hillsin (mustat vuoret) lännenpuoleisille tasangoille. Wyomingin koillisilta alueilta löytyy kiowien pyhä paikka Bear Butte eli Devils Tower. Tämä kantoa muistuttava suuri basalttivuori oli heidän omalla kielellään Tsoia "Kalliopuu". Shoshonit asuivat kiowista länteen ja comanchet hallitsivat etelänpuoleisia alueita. Kiowat kävivät kauppaa lähettyvillä asuvien mandanien, hidatsain ja arikarain kanssa.
Hevosten mukana tullut uusi elämäntapa sai kiowat siirtymään tiipii-asutukseen ja soturiseuroihin. Ratsujen etuja hyödyntäen kiowat alkoivat tehdä ryöstöretkiä New Mexicoon, jonne levinnyt Uuden-Espanjan siirtokunta tunsi heidät nimellä caigua. Kiowat solmivat ennen 1700-luvun puoliväliä lyhyitä sotaliittoja comanchien, utein ja navajojen kanssa.
Saman vuosisadan jälkimmäisellä puoliskolla itäisen muuttoliikkeen tuomat siouxit ja cheyennet pakottivat kiowat siirtymään pois Black Hillsistä. Joitakin vuosia Nebraskan biisonialueita samoiltuaan kiowat joutuivat väistymään siouxien hyökkäysten alta Kansasiin ja Texasiin. Siellä hallitsevat comanchet yrittivät pakkokeinoin työntää tunkeilijat pois, mutta aselepo kansojen välillä solmittiin 1700-luvun lopulla.
Tasankojen kauppiaat ja soturit
thumb|Kiowa-soturit taisteluharjoituksissa. Kiowat saivat espanjalaisilta kauppiailta lisää ratsuja, kiväärejä ja orjia. Niin hevoset kuin orjatkin kaupattiin useimmiten eteenpäin monille muille etelän heimolle. 1700-luvun loppupuolella kiowat solmivat kauppasuhteet St. Louisin ranskalaisiin ja lisäsivät myyntituotteidensa valikoimia. Yhdysvaltain ensimmäinen kosketus kiowiin tapahtui satunnaisia kauppiaita lukuun ottamatta Lewisin ja Clarkin tutkimusretken yhteydessä vuonna 1805. Retkikunta ilmoitti nähneensä noin 700 kiowaa leiriytyneinä North Platte -joen varrelle Nebraskaan ja käyvän kauppaa alueen muiden heimojen kanssa. 1800-luvulle siirryttäessä kiowien lukuisat ryöstöretket ylettyivät yhä etelämpään, jopa Meksikoon asti. He kävivät sotaa varsinkin Texasin alueen valkoista väestöä vastaan, ja yhdessä comanchien kanssa kiowista tuli eteläisten tasankojen sotaisin ja pelätyin intiaanikansa.
thumb|Intiaanihyökkäysten jälkiä Uudessa-Meksikossa. (Nykyään historiallinen muistomerkki). Kolme vuosikymmentä jatkuneiden rauhattomuuksien jälkeen kiowat tekivät vuonna 1837 Yhdysvaltain kanssa ensimmäisen rauhansopimuksensa, ja 1840-luvulla he solmivat pysyvän liiton comanchien, cheyennien ja arapahojen kanssa. Yhdysvaltalaiset olivat halukkaita tekemään uusia rauhansopimuksia intiaanien kanssa mutta epäonnistuivat pyrkimyksissään. Suurena syynä tähän voidaan pitää Texasin tasavaltaa edustaneiden sotilaiden suorittamaa joukkomurhaa, jonka kohteiksi joutui useita rauhanneuvotteluihin saapuneita comanchepäälliköitä. Tämä lisäsi entisestään kiowien ja comanchien epäluuloa ja vihaa kaikkia valkoisia kohtaan. Myös pohjoiseen Meksikoon tehdyt ryöstöretket lisääntyivät. Coloradon utet ja New Mexicon navajot joutuivat alttiiksi kiowien toistuville ryöstöretkille samoin kuin kaukana etelässä sijaitsevat Jukatanin niemimaan trooppiset alueet, josta kiowat toivat ryöstösaaliinaan papukaijoja ja apinoita. Vuosien 1830 ja 1848 välisenä ajanjaksona kiowien ja comanchien on espanjalaisten raportin mukaan kerrottu surmanneen yli 2 600 meksikolaista.
Suuri rauhanneuvottelu
thumb|upright|[[Kicking Bird (Potkiva Lintu), kiowa-päällikko, noin vuonna 1870.]]